Eugénie Dutreux-Pescatore

D'Térèse-Eugénie Dutreux(-Pescatore), gebuer de 17. Februar 1810 a gestuerwen den 19. Oktober 1902, war eng lëtzebuergesch Konschtmäzenin.

Si war d'Duechter vum Jean-Pierre Bonaventure Dutreux an der Marie-Françoise-Ferdinande Boch.

Duerch hir Mamm war si Coproprietaire vun der Faïencerie op de Siwebueren.

Si war mam Joseph-Antoine Pescatore bestuet.

Si huet hiert Haus, de fréiere Refuge vun der Abtei Orval, hirem Neveu Tony Dutreux vermaach, deen et 1903 der Stad Lëtzebuerg fir 100.000 Frang verkaaft huet, fir doran, mat deenen 200.000 Frang, déi d'Eugénie Dutreux der Stad vermaach hat, e Museksconservatoire anzeriichten. Haut ass an deem Gebai de Geschichtsmusée vun der Stad Lëtzebuerg.

Hir Billerkollektioun huet si der Stad Lëtzebuerg vermaach, se sinn haut an der Kollektioun vun der Villa Vauban.
 Um Spaweck 

Kategorie:Gebuer 1810
Kategorie:Gestuerwen 1902
Kategorie:Mäzenen
Kategorie:Famill Boch
Kategorie:Membere vun der Société de botanique du grand-duché de Luxembourg